Schlehalikea ko ma oafoch sejm mocha. Dazua wead de Frucht nochn easchtn Frost broggt und mit Oikohoi, vii Zugga und Gwiaz ogsezt. Wanns koan Frost ned gibt, muaß ma de Frucht zeascht in an Eisschrank gem. Ois Oikohoi wead gean Obstla (Obstschnops wia zun Beispii Schligowitz), Rum, Whiskey (Troadschnops, a bessara Koan) oda Gin (Kranawittnschnops) heagnumma. Ois Gwiaz nimmt ma gean no Zimt, Anis oda Muskat dazua. Nocha wead des ganze in Eimochglasln fia mearane Wocha ogsezt. Nocha wead gfiitat und obgfiit.